Gymnázium Mikuláša Kováča

Gymnázium Mikuláša Kováča je jedna zo stredných škôl v Banskej Bystrici. Sídli na Mládežníckej ulici č. 51 v mestskej časti Fončorda. Je zložené z dvoch častí:
 Slovensko - španielskej päťročnej bilingválnej sekcie otvorenej od šk. roku 2002/2003
 Slovensko - čínskej päťročnej bilingválnej sekcie otvorenej od šk. roku 2016/2017

Dejiny školy 
Gymnázium bolo založené 01.09.1993 v budovách niekdajšej základnej školy na Mládežníckej ulici.

Dňa 1.09.2002 bola založená bilingválnej slovensko - španielska sekcia v zmysle Dohody o zriadení a činnosti bilingválnych sekcií na gymnáziách Slovenskej republiky uzatvorenej medzi Ministerstvom školstva SR a Ministerstvom školstva a vedy Španielskeho kráľovstva. 

V januári roku 2005 pričinením učiteľov a riaditeľky škola získala meno Gymnázium Mikuláša Kováča podľa Slovenského básnika Mikuláša Kováča, ktorý prežil veľkú časť svojho života v Banskej Bystrici v mestskej časti Fončorda.

Na základe skúseností s bilingválnym typom štúdia, sa škola rozhodla pokračovať v tradícii a od 1. setepmbra 2016 otvorila slovensko-čínsku bilingválnu sekciu. Štúdium bolo založené ako experimentálne overovanie rozhodnutím Ministerstva školstva, vedy, výskumu a športu Slovenskej republiky zo dňa 13. novembra 2015, ktorým Ministerstvo schválilo experimentálne overovanie študijného odboru gymnázia, bilingválne slovensko-čínske štúdium od 1. septembra 2016. Škola spolupracuje s Filozofickou fakultou UMB a vzhľadom na špecifický charakter projektu predovšetkým s Katedrou ázijských štúdií Filozofickej fakulty Univerzity Palackého v Olomouci v Česku, kde sme našli ochotných, ústretových a odborne fundovaných spojencov.

Filozofická fakulta Univerzity Mateja Bela je odborným garantom slovensko-čínskej bilingválnej sekcie.

Štúdium v čínskom jazyku sa ukončí maturitnou skúškou v zmysle školského zákona a vyhlášky MŠ SR č. 318/2008 o ukončovaní štúdia na SŠ a čo je dôležité aj medzinárodne uznávanou certifikovanou skúškou HSK (Hanyu Shuiping Kaoshi) úroveň 5, ktorá zodpovedá Spoločnému európskemu referenčnému rámcu - úrovni C1 určenou pre žiakov čínskeho jazyka. Garantom tejto skúšky je Ministerstvo školstva Čínskej ľudovej republiky prostredníctvom kancelárie Hanban pre výučbu čínštiny ako cudzieho jazyka.

Študenti na označenie školy používajú výraz "GMK" a sami seba ako študentov gymnázia, ale aj ich rovesníkmi sú označovaní ako "Gumkáči".

Budovy školy 
V areáli gymnázia je celkovo 5 budov patriacich škole:
 Pavilón A – sídlo španielskej a čínskej sekcie, riaditeľstva gymnázia, učební informatiky, fyziky, cudzích jazykov a knižnice.
 Pavilón B – sídlo ekonomického úseku, učební biológie a chémie.
 Pavilón C – telocvičňa
 Pavilón D – konferenčná sála 
V areáli školy nad telocvičňou sa nachádza aj školské ihrisko.

Riaditelia školy 
 PaedDr. Alena Paulová (1996 – súčasnosť)

Absolventi 
 Ján Rusko - operný spevák – sólista v švajčiarskom Zürichu, Opernhause, 
 Oliver Šipkovský - ekonóm, spevák, promotér hudobno-výchovných, environmentálnych a protidrogových koncertov pre ZŠ, SŠ v celoslovenskej pôsobnosti 
 Radovan Oravkin -  člen a zakladateľ pop-rockovej kapely ROCK REUNION

Referencie 

Gymnáziá v Banskej Bystrici
Organizácie založené v 1993
Bilingválne gymnáziá na Slovensku
Fončorda